CELEX: 32009L0106
Language: mt
Date: 2009-08-14 00:00:00
Title: Direttiva tal-Kummissjoni 2009/106/KE tal- 14 ta’ Awwissu 2009 li temenda d-Direttiva tal-Kunsill 2001/112/KE li tirrigwarda l-meraq tal-frott u ċerti prodotti simili maħsuba għall-konsum uman

15.8.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 212/42
            
         DIRETTIVA TAL-KUMMISSJONI 2009/106/KE
   tal-14 ta’ Awwissu 2009
   li temenda d-Direttiva tal-Kunsill 2001/112/KE li tirrigwarda l-meraq tal-frott u ċerti prodotti simili maħsuba għall-konsum uman
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunitajiet Ewropej,
   Wara li kkunsidrat id-Direttiva tal-Kunsill 2001/112/KE tal-20 ta’ Diċembru 2001 li tirrigwarda l-meraq tal-frott u ċerti prodotti simili maħsuba għall-konsum uman (1) u b’mod partikolari l-Artikolu 7 tagħha.
   Billi:
   
               (1)
            
            
               Sabiex jitjieb il-moviment ħieles tal-meraq tal-frott u ċerti prodotti simili fi ħdan il-Komunità, id-Direttiva 2001/112/KE stipulat dispożizzjonijiet speċifiċi rigward il-produzzjoni, il-kompożizzjoni u t-tikkettar tal-prodotti kkonċernati. Dawk ir-regoli għandhom jiġu adattati għal progress tekniku u għandhom jieħdu inkonsiderazzjoni l-iżvillupi fi standards internazzjonali rilevanti, partikolarment l-Istandards Codex għal meraq tal-frott u nektars (Codex Stan 247-2005) li ġie adottat mill-Kummissjoni Codex Alimentarius waqt it-tmienja u għoxrin sessjoni tagħha tal-4 – 9 ta’ Lulju 2005 u l-Kodiċi ta’ Prattika tal-Assoċjazzjoni Ewropea tal-meraq tal-frott (European Fruit juice Association (AIJN)).
            
         
               (2)
            
            
               L-Istandard tal-Codex jistabbilixxi b’mod partikolari fatturi tal-kwalità u rekwiżiti tat-tikettar għal meraq tal-frott u prodotti simili. Il-kodiċi ta’ prattika tal-AIJN jistabbilixxi ukoll il-fatturi tal-kwalità għal meraq tal-frott minn konċentrat u jintuża internazzjonalment bħala standard ta’ referenza għall-awtoregolamentazzjoni fl-industrija tal-meraq tal-frott. Id-Direttiva 2001/112/KE għandha tiġi kkonformata ma’ dawn l-istandards, safejn huwa possibbli.
            
         
               (3)
            
            
               Dan l-Istandard tal-Codex jistipula li prodott magħmul mir-rikostituzzjoni tal-konċentrat tal-meraq tal-frott huwa deskritt bħala “meraq tal-frott minn konċentrat”. Ir-rekwiżit tat-tikkettar korrispondenti f’livell tal-Komunità għandu jagħmel użu ukoll minn termini li huma rikonoxxuti internazzjonalment. Sabiex tiġi żgurata l-konsistenza fit-tikkettar fl-Istati Membri kollha, il-verżjonijiet lingwistiċi għandhom jiġu modifikati kif meħtieġ biex tinżamm konformità mal-kliem użat fil-Codex.
            
         
               (4)
            
            
               L-Istandard tal-Codex u l-kodiċi ta’ prattika tal-AIJN jistabbilixxu valuri minimi ta’ gradazzjoni Brix għal lista ta’ meraq tal-frott minn konċentrat; minħabba li dawn il-valuri jiffaċilitaw l-ittestjar għar-rekwiżiti minimi ta’ kwalità, huma għandhom jittieħdu inkonsiderazzjoni fil-każijiet fejn ikunu jikkorrispondu mal-valuri ta’ referenza li jintużaw fil-Komunità.
            
         
               (5)
            
            
               Id-Direttiva 2001/112/KE għandha tiġi emendata skont dan.
            
         
               (6)
            
            
               Il-miżuri provduti f’din id-Direttiva huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
            
         ADOTTAT DIN ID-DIRETTIVA:
   Artikolu 1
   Id-Direttiva 2001/112/KE qed tiġi emendata kif ġej:
   
               (1)
            
            
               Fl-Artikolu 3, il-paragrafu 6, il kliem “magħmul b’konċentrat(i)” u “magħmul parzjalment b’konċentrat(i)”, għandhom jinbidlu bil-kliem “minn konċentrat(i)” u “parzjalment minn konċentrat(i)” rispettivament.
            
         
               (2)
            
            
               Fl-Anness I fit-Taqsima I, (Definizzjonijet) paragrafu 1, punt (b), it-tieni inċiż jibidel b’dan li ġej:
               “Il-karatteristiċi organolettiċi u analitiċi tal-prodotti miksuba b’dan il-mod għandhom ikunu mill-inqas ekwivalenti għal dawk ta’ meraq ta’ tip medju miksub minn frott tal-istess tip fi ħdan it-tifsira tal-punt (a). Il-livelli Brix minimi għal meraq tal-frott mill-konċentrat huma indikati fl-Anness V.”
            
         
               (3)
            
            
               Għandu jiżdied l-Anness V, kif ġie stabbilit fl-Anness għal din id-Direttiva.
            
         Artikolu 2
   Sal-1 ta’ Jannar 2011, l-Istati Membri għandhom idaħħlu fis-seħħ il-liġijiet, regolamenti u dispożizzjonijiet amministrattivi meħtieġa sabiex jikkonformaw ma’ din id-Direttiva. Għandhom jikkomunikaw minnufih it-test ta’ dawk id-dispożizzjonijiet lill-Kummissjoni.
   Meta l-Istati Membri jaddottaw dawk il-miżuri, dawn għandhom jinkludu referenza għal din id-Direttiva jew għandhom jiġu akkumpanjati b’din ir-referenza fil-waqt tal-pubblikazzjoni uffiċjali tagħhom.
   L-Istati Membri għandhom jistabbilixxu l-metodi ta’ kif għandha ssir din ir-riferenza.
   Artikolu 3
   Din id-Direttiva għandha tidħol fis-seħħ fis-seba’ jum wara l-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   Artikolu 4
   Din id-Direttiva hija indirizzata lill-Istati Membri.
   
      Magħmul fi Brussell, l-14 ta’ Awwissu 2009.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 10, 12.1.2002, p. 58.
   
      ANNESS
      
         
            “ANNESS V
            
                        Isem Komuni tal-Frotta
                     
                     
                        Isem botaniku
                     
                     
                        Valuri minimi tal-grad Brix għal meraq tal-frott rikostitwit minn puré tal-frott
                     
                  
                        Tuffieħ (*)
                     
                     
                        
                           Malus domestica Borkh.
                     
                     
                        11,2 
                     
                  
                        Berquq (**)
                     
                     
                        
                           Prunus armeniaca L.
                     
                     
                        11,2 
                     
                  
                        Banana (**)
                     
                     
                        
                           Musa sp.
                     
                     
                        21,0 
                     
                  
                        Ribes (*)
                     
                     
                        
                           Ribes nigrum L.
                     
                     
                        11,6 
                     
                  
                        Għeneb (*)
                     
                     
                        
                           Vitis vinifera L. or hybrids thereof
                        
                           Vitis labrusca L. jew ibridi tiegħu
                        
                     
                     
                        15,9 
                     
                  
                        Grejpfrut (*)
                     
                     
                        
                           Citrus x paradise Macfad.
                     
                     
                        10,0 
                     
                  
                        Gwava (**)
                     
                     
                        
                           Psidium guajava L.
                     
                     
                        9,5 
                     
                  
                        Lumi (*)
                     
                     
                        
                           Citrus limon (L.) Burm.f.
                     
                     
                        8,0 
                     
                  
                        Mango (**)
                     
                     
                        
                           Mangifera indica L.
                     
                     
                        15,0 
                     
                  
                        Larinġ (*)
                     
                     
                        
                           Citrus sinensis (L.) Osbeck
                     
                     
                        11,2 
                     
                  
                        Passion Fruit (*)
                     
                     
                        
                           Passiflora edulis Sims
                     
                     
                        13,5 
                     
                  
                        Ħawħ (**)
                     
                     
                        
                           Prunus persica (L.) Batsch var. persica
                        
                     
                     
                        10,0 
                     
                  
                        Lanġas (**)
                     
                     
                        
                           Pyrus communis L.
                     
                     
                        11,9 
                     
                  
                        Ananas (*)
                     
                     
                        
                           Ananas comosus (L.) Merr.
                     
                     
                        12,8 
                     
                  
                        Lampun (*)
                     
                     
                        
                           Rubus idaeus L.
                     
                     
                        7,0 
                     
                  
                        Ċirasa Qarsa (*)
                     
                     
                        
                           Prunus cerasus L.
                     
                     
                        13,5 
                     
                  
                        Frawli (*)
                     
                     
                        
                           Fragaria x ananassa Duch.
                     
                     
                        7,0 
                     
                  
                        Mandolin (*)
                     
                     
                        
                           Citrus reticulata Blanco
                        
                     
                     
                        11,2 
                     
                  
                        Jekk xi meraq minn konċentrat jiġi mmanifatturat minn xi frotta li mhix imsemmija fil-lista ta’ hawn fuq, il-livell minimu Brix tal-meraq rikostitwit għandu jkun l-istess bħal-livell Brix tal-meraq kif estratt mill-meraq użat biex isir il-konċentrat.
                        Għal dawk il-prodotti mmarkati b’asterisk (*) li jiġu prodotti bħala meraq, tiġi ddeterminata d-densità relattiva minima tal-meraq f’temperatura ta’ 20 °C mal-ilma f’temperatura ta’ 20 °C.
                        Għal dawk il-prodotti mmarkati b’żewġ asterisks (**), li jiġu prodotti bħala puré, jiġi ddeterminat biss qari Brix minimu li ma jkunx ikkorreġut (mingħajr korrezzjoni bl-aċidu).
                        Fil-każ tar-ribes, gwava, mango u passion fruit, il-valuri minimi tal-grad Brix japplikaw biss għal meraq tal-frott rikostitwit u puré tal-frott rikostitwit prodotti fil-Komunità.”